Εκλογική περιφέρεια Β΄ Αθηνών

Η εκλογική περιφέρεια Β΄ Αθηνών ήταν μία από τις πέντε εκλογικές περιφέρειες του νομού Αττικής και μία από τις δύο στις οποίες διαιρούνταν η πρώην Νομαρχία Αθηνών. Με περίπου 1.500.000 δημότες ήταν η μεγαλύτερη εκλογική περιφέρεια της Ελλάδας περιλαμβάνοντας 34 δήμους, δηλαδή ολόκληρη τη νομαρχία Αθηνών εκτός από τον Δήμο Αθηναίων (που αποτελεί την Α' Αθηνών). Είναι χαρακτηριστικό ότι έδωσε 44 έδρες στο Ελληνικό Κοινοβούλιο στις βουλευτικές εκλογές του Ιανουαρίου 2015. Ήταν η μεγαλύτερη εκλογική περιφέρεια της Ευρώπης. Από τις βουλευτικές εκλογές της 7ης Ιουλίου 2019, η νέα εκλογική περιφέρεια Νότιου Τομέα Αθηνών που προέκυψε από τη διάσπαση της Β' Αθηνών, θα είναι η μεγαλύτερη εκλογική περιφέρεια της Ελλάδας με 18 έδρες.

Στις 12 Ιουλίου 2018 υπερψηφίστηκε από τη Βουλή, με άμεση εφαρμογή από τις επόμενες βουλευτικές εκλογές, η κατάτμηση της Β΄ Αθηνών σε τρεις εκλογικές περιφέρειες, οι οποίες είναι: 

 Β1' Εκλογική Περιφέρεια Βόρειου Τομέα Αθηνών: Δήμοι Κηφισιάς, Πεντέλης, Μεταμόρφωσης, Λυκόβρυσης-Πεύκης, Αμαρουσίου, Βριλησσίων,  Ηρακλείου, Χαλανδρίου, Αγίας Παρασκευής, Νέας Φιλαδέλφειας-Νέας Χαλκηδόνας, Νέας Ιωνίας, Γαλατσίου, Φιλοθέης-Ψυχικού και Παπάγου-Χολαργού.

 Β2' Εκλογική Περιφέρεια Δυτικού Τομέα Αθηνών: Δήμοι Περιστερίου, Ιλίου, Αιγάλεω, Αγίων Αναργύρων - Καματερού, Πετρούπολης, Χαϊδαρίου και Αγίας Βαρβάρας.

 Β3' Εκλογική Περιφέρεια Νότιου Τομέα Αθηνών: Δήμοι Αγίου Δημητρίου, Αλίμου, Βύρωνος, Γλυφάδας, Δάφνης - Υμηττού, Ελληνικού - Αργυρούπολης, Ζωγράφου, Ηλιουπόλεως, Καισαριανής, Καλλιθέας, Μοσχάτου-Ταύρου, Νέας Σμύρνης και Παλαιού Φαλήρου.
Στην Β΄ Αθηνών έχει καταγραφεί και το ρεκόρ σταυροδοσίας στην ιστορία του ανεξάρτητου ελληνικού κράτους: Στις εκλογές του 1993, η Βάσω Παπανδρέου συγκέντρωσε 256.831 σταυρούς προτίμησης.

Δήμοι

Στη Β΄ Αθηνών ανήκαν οι παρακάτω δήμοι του ευρύτερου πολεοδομικού συγκροτήματος της Αθήνας, που χωρίζονται σε τέσσερις τομείς:
Κεντρικός τομέας (7 δήμοι): Βύρωνα, Γαλατσίου, Δάφνης-Υμηττού, Ζωγράφου, Ηλιούπολης, Καισαριανής και Φιλαδέλφειας-Χαλκηδόνας.
Βόρειος τομέας (12 δήμοι): Αγίας Παρασκευής, Αμαρουσίου, Βριλησσίων, Ηρακλείου, Κηφισιάς, Λυκόβρυσης-Πεύκης, Μεταμόρφωσης, Νέας Ιωνίας, Παπάγου-Χολαργού, Πεντέλης, Φιλοθέης-Ψυχικού και Χαλανδρίου.
Δυτικός τομέας (7 δήμοι): Αγίας Βαρβάρας, Αγίων Αναργύρων-Καματερού, Αιγάλεω, Ιλίου, Περιστερίου, Πετρούπολης και Χαϊδαρίου.
Νότιος τομέας (8 δήμοι): Αγίου Δημητρίου, Αλίμου, Γλυφάδας, Ελληνικού-Αργυρούπολης, Καλλιθέας, Μοσχάτου-Ταύρου, Νέας Σμύρνης και Παλαιού Φαλήρου.

Αποτελέσματα εκλογών

Βουλευτικές εκλογές
Στους δύο πίνακες περιλαμβάνονται τα αποτελέσματα των βουλευτικών εκλογών, αρχικά των δύο τελευταίων προδικτατορικών εκλογικών αναμετρήσεων όπου παρουσιάζονται ο αριθμός των ψήφων και το ποσοστό που συγκέντρωσαν τα κόμματα που κατήλθαν στις εκλογές, καθώς και ο αριθμός των εδρών που εξασφάλισαν σε παρένθεση. Στη συνέχεια τα αποτελέσματα από τη μεταπολίτευση και μετά στην Β' Αθηνών, όπου παρουσιάζονται τα αντίστοιχα αποτελέσματα για τα πέντε πρώτα κόμματα στην περιφέρεια.

Αναπληρωματική εκλογή
Στον πίνακα περιλαμβάνονται τα αποτελέσματα της αναπληρωματικής εκλογής στις 5 Απριλίου 1992 για μία έδρα στο κοινοβούλιο, ώστε να αναπληρωθεί η έδρα που έμεινε κενή μετά την έκπτωση του Δημήτρη Τσοβόλα από το Ειδικό Δικαστήριο που δίκασε το Σκάνδαλο Κοσκωτά και την άρνηση όλων των αναπληρωματικών (των 19 "επιλαχόντων") να τον αντικαταστήσουν. Παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια. Δεν κατήλθαν η Νέα Δημοκρατία, το ΚΚΕ, ο Συνασπισμός και η Δημοκρατική Ανανέωση.

Δημοψηφίσματα
Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015).

Σταυροί προτίμησης
Στους πίνακες παρακάτω αναφέρονται οι πέντε πρώτοι εκλεγμένοι βουλευτές των δύο πρώτων σε δύναμη κομμάτων στην περιφέρεια της Β' Αθηνών, στις εκλογές από την μεταπολίτευση και μετά.

1 Οι αρχηγοί των κομμάτων καθώς και οι διατελέσαντες πρωθυπουργοί, λαμβάνουν ως σταυρούς προτίμησης το σύνολο των ψηφοδελτίων που βρέθηκαν υπέρ του κόμματός τους στην περιφέρεια όπου υπέβαλαν υποψηφιότητα. Το 1985, τον Ιούνιο του 2012 και τον Σεπτέμβριο του 2015 δεν υπήρξε διαδικασία σταυροδοσίας, αλλά επιλογή των προσώπων από τα κόμματα σε λίστα.

Πηγές
Βουλ. 1963: Εφημερίδα Μακεδονία, φύλλο 16ης Φεβρουαρίου 1964, σελ. 8, Εθνική Βιβλιοθήκη της Ελλάδος
Βουλ. 1964: Εφημερίδα Μακεδονία, φύλλο 18ης Φεβρουαρίου 1964, σελ. 7, Εθνική Βιβλιοθήκη της Ελλάδος
Βουλ. 1974: Κώστα Διγκαβέ, «Οι εκλογές στην Ελλάδα 1844-1985», Εκδόσεις Μαλλιάρης - Παιδεία, Θεσσαλονίκη 1986.
Δημ. 1974: Εφημερίδα Μακεδονία, φύλλο 10ης Δεκεμβρίου 1974, σελ. 7, Εθνική Βιβλιοθήκη της Ελλάδος
Βουλ. 1977: Κώστα Διγκαβέ, «Εκλογές 1977», Εκδόσεις Μπαρμπουνάκης, Θεσσαλονίκη 1979.
Βουλ. 1981, Ευρ. 1981 και Ευρ. 1984: Κώστα Διγκαβέ, «Αλμανάκ 1985», Εκδόσεις Μαλλιάρης - Παιδεία, Θεσσαλονίκη 1985.
Βουλ. 1985: Κώστα Διγκαβέ, «Αλμανάκ 1986», Εκδόσεις Μαλλιάρης - Παιδεία, Θεσσαλονίκη 1986.
Βουλ. Ι. 1989, Ευρ. 1989, Βουλ. Ν. 1989 και Βουλ. 1990: Γ. Αναστασάκος, Γ. Βούλγαρης, Η. Νικολακόπουλος, «Εκλογές 1989 - 1990», Εκδόσεις Τα Νέα, Αθήνα 1990.
Βουλ. 1993: Συλλογικό, «Οι εκλογές της 10ης Οκτωβρίου 1993», Εκδόσεις Το Ποντίκι, Αθήνα 1994.
Ευρ. 1994: Εφημερίδα Το Ποντίκι, Τρίτη 14 Ιουνίου 1994.
Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009, Βουλ. 2009, Βουλ. Μ. & Ι. 2012, Ευρ. 2014 και Βουλ. 2015: Ιστοσελίδα Υπ. Εσωτερικών .

Παραπομπές

Εξωτερικοί σύνδεσμοι
https://web.archive.org/web/20090221030720/http://www.in.gr/news/ekloges/ekloges2.htm
http://www.ypes.gr/ekloges/content/gr/elec_data/2004NE_per_res.asp?per_id=39

Εκλογική περιφέρεια Β΄ Αθηνών